Üliõpilaste 3×3 meistriks krooniti Eesti Maaülikool
Eile Tartus toimunud Eesti üliõpilaste meistrivõistlused 3×3 korvpallis võitis Eesti Maaülikool, kes sai õiguse 2020. aasta juulikuus esindada Eestit Serbias toimuvatel Euroopa üliõpilasmängudel. Võistkond mängis koosseisus Argo Orumaa, Erik Kaasik, Kaarel Kristjan Rink ja Randel-Rainer Lille.
Eesti Akadeemilise Spordiliidu poolt Tartu Ülikooli Spordihoones korraldatud turniiril võitis Eesti Maaülikool finaalis 13:15 Tartu Ülikooli. Kolmanda koha sai Tallinna Tehnikakõrgkooli I võistkond, kes alistas 21:12 Estonian Business Schooli. Turniiril osales kokku 7 võistkonda. Võistluste tulemused leiab PLAY.FIBA3x3.COM lehelt.
Üliõpilaste 3×3 korvpall jätkub sel nädalavahetusel Pärnus, YliPall 2019 turniiril.